projecte-aina/catalan_government_crawling huggingface dataset:
El passat 1 de gener va entrar en vigor la Llei 35/2014, de 26 de desembre, per la qual es modifica el text refós de la Llei General de la Seguretat Social en relació amb el règim jurídic de les Mútues d'Accidents de treball i Malalties Professionals.
La nova regulació té com a objectiu modernitzar el funcionament i la gestió d'aquestes entitats privades i contribuir a la lluita contra l'absentisme laboral injustificat, així com a la sostenibilitat del sistema de la Seguretat Social.
Durant la jornada, organitzada conjuntament pels departaments d'Empresa i Ocupació i de Salut, i que s'adreça a professionals del món jurídic i sanitari, s'analitzaran els principals canvis que la Llei introdueix, com són el canvi de la denominació de les Mútues, així com modificacions en la seva naturalesa jurídica, la seva estructura interna i en els serveis i prestacions que dispensen com a col·laboradores de la Seguretat Social.
Finalment i des d'una vessant més pràctica, en la taula rodona es debatran, amb els diferents actors implicats, les novetats en la gestió de les incapacitats temporals (IT), tant derivades de contingències professionals com de malalties comunes, i els mecanismes i facultats que la nova regulació atorga a les mútues a partir de l'entrada en vigor de la Llei 35/2014.
Jornada: La nova regulacio de les Mútues Col·laboradores de la Seguretat Social.
Data i hora: dimecres 11 de març, de 10.30 a 12.45 hores.
Lloc: Serveis Territorials de Cultura a les Terres de l'Ebre.
El projecte d'eina web que es presenta a la jornada, realitzat pel Col·legi d'Aparelladors, Arquitectes Tècnics i Enginyers d'Edificació de Barcelona (CAATEEB), en col·laboració amb el de Madrid, busca dotar als tècnics competents d'un sistema àgil de llibre d'incidències electrònic (LIE) que permeti la substitució gradual de l'actual llibre d'incidències de paper a les obres de construcció i enginyeria civil, tot donant ple compliment a les prescripcions legals vigents.
L'article 13 del Reial decret 1627/1997 obliga a l'existència del llibre d'incidències a tota obra de construcció, amb la finalitat de facilitar el control i seguiment del pla de seguretat i salut.
El mateix articulat insta als col·legis professionals i a les oficines supervisores de projectes (obres de les administracions públiques) a facilitar el llibre d'incidències als tècnics que hagin d'aprovar el pla de seguretat i salut de l'obra.
Aquesta iniciativa possibilita un bon i adequat aprofitament de les noves tecnologies en la gestió de la seguretat i salut en determinades obres de construcció, la qual cosa ha de facilitar, agilitzar i millorar el desenvolupament de las tasques dels coordinadors en matèria de seguretat i salut en la fase d'execució de l'obra, fet que, directament o indirecta, incideix en la millora de la seguretat i salut en el treball i en l'eficiència i simplificació de l'activitat preventiva.
El projecte de fer un llibre d'incidències en format electrònic ha estat acollit i recolzat pel Departament d'Empresa i Ocupació, que organitza la jornada conjuntament amb el Col·legi, i que considera que aquesta proposta va en la mateixa línia de les actuacions que es promouen a l'administració: simplificar tràmits i donar impuls a la utilització de mitjans electrònics per tal d'aconseguir un major aprofitament de les noves tecnologies per facilitar i agilitzar els tràmits i les interrelacions professionals.
Jornada: Presentació del Llibre d'incidències electrònic (LIE).
Data i hora: divendres 10 d'abril, de 10 a 12 hores.
Lloc: Palau Robert (Sala Cotxeres).
La metodologia COPSOQ per l'avaluació i la prevenció dels riscos psicosocials, elaborada originàriament per l'Institut Nacional de Salut Laboral de Dinamarca és gestionada en l'actualitat de forma cooperativa, sota els principis de recerca orientada a l'acció, per la CoPsoQ International Network, [URL].
Aquesta xarxa, de la que forma part la Subdirecció General de Seguretat i Salut Laboral, permet la col·laboració que facilita i garanteix l'actualització i adaptació del mètode als canvis al món del treball i a l'avenç del coneixement científic, de manera regular i rigorosa.
En el moment actual, CoPsoQ compta amb versions en 25 idiomes, sent CoPsoQ PSQCAT la seva versió en català.
Es presenta la versió 2 de CoPsoQ PSQCAT amb les actualitzacions conceptuals i dels valors de referència així com les corresponents al processament.
Aquestes modificacions tenen per objectiu adaptar al moment actual els instruments que han de permetre identificar els riscos psicosocials presents a l'empresa i les àrees de l'organització del treball on es pot millorar per reduir-los.
Jornada: Abordatge del risc psicosocial.
Presentació de CoPsoQ PSQCAT, versió 2
Data i hora: dimarts 12 de maig, de 9 a 13 hores.
Ponència presentada per Salvador Moncada Lluís.
Membre del Centre de referència d'organització del treball.
ISTAS, i del Comitè de Direcció de COPSOQ International Network.
Ponència presentada per Emilia Molinero Ruiz.
Cap de l'Àrea d'Investigació de l'Institut de Seguretat i Salut Laboral del Departament d'Empresa i Ocupació.
Ponència presentada per Andreu Foz Altarriba.
Tècnic de l'Institut de Seguretat i Salut Laboral del Departament d'Empresa i Ocupació.
Estratègies per a la prevenció dels efectes sobre la salut del treball a torns
Barcelona, 7 de setembre de 2016
L'Institut Català de Seguretat i Salut laboral (ICSSL) del Departament de Treball, Afers Socials i Famílies de la Generalitat de Catalunya, centra els seus esforços en la reducció de les exposicions als riscos de l'entorn laboral i en la millora de les condicions de treball, sempre d'acord amb el coneixement basat en l'evidència científica i apostant pel treball conjunt d'investigadors, Administracions i agents socials per poder determinar intervencions raonades i rigoroses.
En aquest context, l'ICSSL i l'empresa SEAT col·laboren en l'organització del simpòsium "Estratègies per a la prevenció dels efectes sobre la salut del treball a torns (Strategies for the prevention of the health effects of shift work)" en el marc de l'EPICOH 2016, on participaran els experts internacionals més rellevants en aquest camp, utilitzant un enfocament multidisciplinari i aportant l'evidència científica més recent sobre els efectes del treball a torn i sobre les diferents estratègies per a l'abordatge de la seva prevenció.
· No hi ha inscripció a aquest Simpòsium, és limitat als assistents a la Jornada "Exposició laboral a cancerígens.
Estat actual i oportunitats per a l'acció"
· Comptarà amb traducció simultània.
Campus de la Ciutadella, Edifici Roger de Llúria,
L'Enquesta catalana de condicions de treball (ECCT) és un dels instruments que ens permet posar a l'abast dels diferents agents implicats en la seguretat i la salut laboral un conjunt d'indicadors que facin possible comptar amb informació detallada i sòlida.
Aquesta informació ha de facilitar una prospecció que serveixi a tots els agents implicats en la seguretat i la salut laboral -Administracions, patronals, sindicats, Mútues d'Accidents de Treball i Malalties Professionals, proveïdors de serveis de prevenció de riscos laborals, Sistema Públic de Salut, etc.- per orientar les seves decisions i actuacions a curt, mig i llarg termini.
Malgrat totes les seves potencialitats, amb molta freqüència la informació que aporta l'ECCT no és utilitzada com a base per a la priorització d'accions relacionades amb la prevenció de riscos laborals, com tampoc és utilitzada per tots els possibles destinataris.
En aquesta jornada es van presentar els resultats de la II ECCT i altres treballs realitzats per aprofundir en el coneixement d'aspectes tant rellevants com són la qualitat de l'ocupació i participació de treballadors/ores, les condicions d'ocupació i treball de la població treballadora jove de Catalunya o l'evolució de les condicions de risc psicosocials entre els anys 2006 i 2010.
També es va reflexionar sobre les limitacions i millores a realitzar per poder convertir en realitat totes les potencialitats d'una enquesta de condicions de treball i gestió de l'activitat preventiva.
Títol: Les enquestes de condicions de treball: una reflexió mirant al futur.
Segona Enquesta Catalana de Condicions de Treball.
Data i hora: dimarts 22 de maig, de 10 a 13.15 hores.
Lloc: Centre de Seguretat i Salut Laboral de Barcelona, C. Dulcet 2-12, Barcelona.
L'Institut Català de Seguretat i Salut Laboral organitza la jornada tècnica "Gestió de substàncies perilloses" coincidint amb la Campanya Europea 2018-2019, amb l'objectiu de conscienciar i fer difusió entre tècnics de prevenció, empresaris i empresàries, persones treballadores i agents socials, entre d'altres, d'una cultura preventiva focalitzada en la gestió adequada de les substàncies perilloses presents als llocs de treball.
Una substància perillosa és qualsevol substància que suposi un risc per a la seguretat i la salut dels treballadors.
Això inclou substàncies generades per processos, com ara fums d'escapament dièsel o la pols de sílice; substàncies naturals utilitzades en processos de treball, com l'oli cru o la pols de farina, i també productes manufacturats, com els materials que contenen amiant.
Segons la segona Enquesta catalana de condicions de treball, s'estima que unes 450.000 persones treballadores estan exposades a productes perillosos, i la xifra de persones exposades a substàncies químiques i nous materials no para de créixer.
Tot i aquesta presència generalitzada, en molts sectors d'activitat es detecta una manca de consciència sobre la naturalesa i la presència de substàncies perilloses i sobre la necessitat de gestionar correctament els riscos que se'n deriven.
Durant aquesta jornada es comptarà amb experts en diferents àmbits que abordaran temes com la situació actual d'exposició a Catalunya, la problemàtica de la identificació i de la substitució, o la implantació de mesures preventives.
També hi participaran empreses de diferents sectors que presentaran experiències pròpies de bones praxis en la gestió de substàncies perilloses.
Claudi Mans i Teixidó.Catedràtic emèrit d'Enginyeria Química de la Universitat de Barcelona.
Substàncies perilloses: situació a Catalunya.
Els productes químics: una gestió viva.
Evolució i actualitat del control de plagues urbanes en centres de treball.
Actuacions per a la reducció o eliminació del contacte amb productes químics.
Novartis: dues experiències positives en la gestió del risc químic.
Síntesi colorant textil: substitució de l'ús d'una amina aromàtica CMR/tòxicaper una amina aromàtica nociva.
Gestió d'enzims a Henkel Ibérica: exemple d'eficàcia preventiva.
La càrrega física de treball està present en moltes de les tasques que es realitzen en les empreses i les lesions osteomusculars per treballs repetitius, postures forçades i manipulació de càrrega ocasionen un alt percentatge de malalties professionals i malalties relacionades amb la feina.
L'Institut Català de Seguretat i Salut Laboral organitza la jornada tècnica "Avaluació de la càrrega física de treball, una visió actualitzadora" amb l'objectiu de valorar diferents aspectes relacionats amb la identificació i l'avaluació de riscos derivats de la càrrega física de treball.
La conveniència d'identificar el risc i establir mesures preventives
Com afrontem l'avaluació de riscos per càrrega física de treball?
Actualització i perspectives de les normes UNE i ISO relacionades amb la càrrega física de treball.
Mètodes d'avaluació de les postures forçades de treball.
Centre d'Ergonomia Aplicada (CENEA).
Mètodes objectius o directes en l'avaluació dels traumatismes repetitius i per aplicació de força.
Institut de Biomecànica Clínica.
L'Institut Català de Seguretat i Salut Laboral, dins les seves funcions d'assistència tècnica, assessorament i promoció, impulsa accions que volen contribuir a reduir la sinistralitat laboral i sensibilitzar a la població de la necessitat de mantenir unes condicions de treball segures.
Per aquest motiu organitzem aquesta jornada adreçada a les persones promotores, administradores de finques, projectistes i directores d'obra, coordinadores de seguretat i salut laboral, personal de serveis de prevenció i entitats auditores, empresariat, personal responsable del manteniment d'edificis, delegats i delegades de prevenció, professionals de la seguretat i la salut laboral de l'administració i qualsevol persona interessada en la prevenció de riscos laborals en el sector de la construcció.
L'objectiu de la jornada és orientar als diferents agents a dalt esmentats i que intervenen en els treballs que s'executen en una coberta, obra nova, manteniment i rehabilitació, en obres amb o sense projecte, en relació a les especificitats que comporta la gestió de la Prevenció de Riscos Laboral, en funció del tipus de promotor, d'obra, de treballs a efectuar, d'empreses i altres professionals que hi intervenen entre d'altres aspectes a considerar.
Sala d'actes de la Diputació de Lleida
Els riscos professionals derivats de l'exposició a contaminants biològics es donen en activitats que, per les seves característiques, faciliten el contacte del treballador amb un o més agents biològics.
Es disposa d'una legislació específica, el Reial decret 664/1997, de 12 de maig, sobre la protecció dels treballadors contra els riscos relacionats amb l'exposició a agents biològics durant el treball, que estableix una classificació dels agents biològics i unes disposicions mínimes de seguretat per a les feines en què es manipulen directament agents biològics i també les que no impliquen la intenció deliberada de manipular-los com ara l'activitat sanitària.
L'increment de viatges internacionals fa que els viatgers estiguin exposats a canvis físics i mediambientals i puguin estar en contacte amb malalties infeccioses o parasitàries diferents de les de l'entorn habitual.
Això fa que es puguin transmetre en països on normalment aquestes malalties infeccioses no són prevalents.
Per això, és important adoptar les mesures preventives necessàries tant per a la població en general com per als treballadors i, especialment, en els establiments sanitaris que han d'atendre aquests viatgers o altre personal afectat i on el risc d'exposició i transmissió per raons de feina pot ser molt alt.
És per aquest motiu que a la Jornada us presentem una guia d'actuació front agents biològics en centres sanitaris per tal d'unificar criteris, des del punt de vista de la prevenció de riscos laborals i garantir la seguretat i salut dels treballadors i treballadores del sector sanitari davant potencials exposicions d'agents biològics perillosos altament transmissibles.
"Estructura i objectius de la Guia"
Directora de l'Institut Català de Seguretat i Salut Laboral (ICSSL).
Departament de Treball, Afers Socials i Famílies.
"Àmbit d'aplicació i procediment"
Coordinador de la Unitat de Vigilància de la Salut.
Cap del Servei de Prevenció de l'Hospital Universitari Sant Joan Grup Sagessa.
"Equips de protecció individual"
Tècnic de prevenció de la DG de la Inspecció de Treball de Catalunya.
Departament de Treball, Afers socials i Famílies, Generalitat de Catalunya.
Cap de l'Àrea de Prevenció de Riscos Laborals de l'Hospital Clínic Provincial de Barcelona.
"Consideracions generals de vigilància de la salut "
Coordinadora de la Xarxa d'Unitats de Salut Laboral de l'Agència de Salut Pública de Catalunya.
Director tècnic de la Mancomunitat Sanitària de Prevenció.
El desplaçament s'ha convertit en un element indispensable en l'entorn laboral i ara per ara el transport per carretera amb vehicle és un dels mitjans més utilitzats.
La normativa espanyola de la Seguretat Social (no la normativa de prevenció de riscos laborals) considera els accidents en el desplaçament per anar i tornar de la feina com a accidents de treball i aquests, tot i no ser responsabilitat empresarial des de l'òptica de la prevenció de riscos laborals, comporten danys a la salut dels treballadors, posen en perill la competitivitat de les empreses, i suposen una sobrecarrega i uns costos molt importants pel conjunt del sistema social.
Perseguint l'afany del Govern de Catalunya que insta, ajuda i controla a les empreses per tal de vetllar per una població sostenible, segura i saludable, el Departament d'Interior (Servei Català de Trànsit) i el Departament de Treball, Afers Socials i Famílies (Institut Català de Seguretat i Salut Laboral) han treballat de forma transversal i coordinada per tal d'elaborar la publicació "La seguretat en els desplaçaments per anar i tornar de la feina" que es presentarà en aquesta jornada.
Us convidem a participar en aquesta jornada que pretén posar de relleu la particularitat i el context que envolta l'accidentalitat laboral en els trajectes per anar i tornar de la feina.
TAULA "La realitat de la contractació laboral.
Les responsabilitats compartides en matèria de seguretat laboral viària"
Cap de l'Observatori del Treball i Model Productiu del DTASF.
Director tècnic de l'Autoritat del Transport Metropolità (ATM) de Barcelona
Tècnic en mobilitat de la Diputació de Barcelona
TAULA "Presentació de la publicació.
Els factors relacionats amb la gestió i l'organització dels desplaçaments per anar i tornar de la feina.
Tècnic de l'Institut Català de Seguretat i Salut Laboral del DTASF
Tècnica de l'Oficina del Pla Català de Seguretat Viària del Servei Català de Transit del DINT
TAULA "Els factors relacionat amb el conductor"
Cap del Servei de Processos Formatius de Mobilitat Segura del Servei Català de Trànsit del DINT
Subdirector general de Drogodependències de l'Agència de Salut Pública de Catalunya del Departament de Salut
Vicepresident de la Federació d'autoescoles de Catalunya
Tècnic de prevenció de riscos laborals de la Mancomunitat Sanitària de Prevenció
Cap de Departament de Prevenció i Unitat d'Absentisme de Mútua Egarsat
Cada dia pots viure una situació de risc que cal prevenir i evitar.
El 28 d'abril, dia Internacional de la Seguretat i Salut en el Treball, és un bon dia per parlar de la Cultura Preventiva.
El Departament de Treball, Afers Socials i Famílies, a través de l'Institut Català de Seguretat i Salut Laboral, ha posat en marxa una campanya de sensibilització per conscienciar de la importància de la prevenció de riscos tant en l'àmbit personal com en el laboral.
Tenim la convicció que transmetre i impulsar el valor de la prevenció farà que parem atenció i prenguem consciència d'aquelles situacions de risc que cal evitar i, si cal, identificar i prevenir; tant en el dia a dia, com en les activitats d'oci, al carrer, a casa i també a la feina.
Disposar de la formació i informació necessària per actuar amb seguretat davant de situacions laborals de risc, com són, la manipulació de productes químics, les males postures, la pressa o els treballs en alçada, és un dret de les persones treballadores i alhora una obligació empresarial.
Només així podrem evitar danys a la nostra salut.
Prevenir assegura el teu present i millora el teu futur!
La OIT, enguany posa en marxa el dia 28 d'abril una campanya anomenada: GENERACIÓ SEGURA I SALUDABLE amb l'objectiu d'adoptar un enfoc concertat i integrat per a la promoció d'una cultura de la prevenció en matèria de seguretat i salut en el treball i per a l'eliminació del treball infantil.
En aquest espai teniu, per a la vostra informació, unes recomanacions i un qüestionari pel desenvolupament del teletreball en el domicili en situacions temporals i extraordinàries.
És un document informatiu per a l'empresa i en tot cas, el posarà en coneixement oportunament a la seva modalitat organitzativa de prevenció de riscos laborals (servei de prevenció, etc.).
El teletreball és una modalitat d'organització i d'execució del treball en què una part de les funcions i prestacions de serveis es realitza de manera no presencial, és a dir a distància mitjançant l'ús de les noves tecnologies de la informació i la comunicació per donar resposta temporalment a necessitats, sobretot, de conciliació de la vida laboral amb la personal i familiar, però també en casos d'emergència i necessitat.
Ha de garantir el compliment dels requisits exigits en matèria de prevenció de riscos laborals, seguretat social, privacitat, protecció i confidencialitat de les dades.
Els equips portàtils faciliten la feina, la comunicació i l'estudi, però també comporten uns riscos que es poden prevenir.
Majoritàriament, en la modalitat de teletreball, s'utilitzen ordinadors portàtils com una de les eines digitals.
La improvisació del lloc de treball en una oficina externa pot dificultar l'adopció de postures de treball còmodes o correctes.
El disseny integrat de la pantalla i teclat de l'ordinador portàtil no permeten ajustar convenientment i ergonòmicament la distància de la persona usuària entre el teclat i la pantalla, la qual cosa obliga l'usuari o la usuària a adoptar postures forçades del coll i del cap. Alhora, la integració del ratolí i el disseny del teclat de l'ordinador portàtil (tecles més juntes i petites) fa que la feina de teclejar requereixi més moviments que s'executen en postures forçades de la mà i del canell.
Mitjançant l'adopció d'una sèrie de mesures preventives, resultat de l'anàlisi dels riscos derivats de les tasques de teletreball, es poden millorar les condicions de treball.
CB20I013I - Curs de prevenció de riscos laborals.
Nivell bàsic (annex IV, Reial decret 39/1997, serveis de prevenció).
Excepcionalment, aquesta edició s'adreça a les persones que enguany havien fet incripcions en les diferents seus de l'ICSSL, el mateix curs en la modalitat presencial i que per l'aparició de la pandèmia de la COVID-19, es van haver d'aturar.
El curs de nivell bàsic de prevenció de riscos laborals (30 hores) modalitat a distància, que us oferim des de l'Institut Català de Seguretat i Salut Laboral compleix amb el contingut formatiu que estableix l'annex IV del Reial decret 39/1997.
El curs de prevenció de riscos laborals de nivell bàsic s'adreça a les persones interessades en la seguretat i la salut laboral: persones treballadores, empresariat o personal directiu, comandaments intermedis, delegats i delegades de prevenció, membres dels comitès de seguretat i salut, personal designat per desenvolupar activitats preventives a les empreses, personal dels serveis de prevenció, personal autònom,...
Aquest curs de nivell bàsic en prevenció de riscos laborals (PRL) té com a objectius:
En acabar-lo, podreu realitzar les següents funcions de l'activitat preventiva, recollides en el programa de l'annex IV del Reial decret 39/1997:
Certificació de nivell bàsic en prevenció de riscos laborals
Les persones que realitzin el curs i superin la prova d'avaluació presencial rebran un certificat d'aprofitament emès per l'Institut Català de Seguretat i Salut Laboral de la Direcció General de Relacions Laborals, Treball Autònom, Seguretat i Salut Laboral.
La durada per a l'execució de tots els continguts del curs es fixa en dos mesos, després dels quals es portarà a terme una prova d'avaluació presencial a les diferents seus de l'Institut Català de Seguretat i Salut Laboral (Barcelona, Girona, Lleida i Tarragona), de la qual s'informarà oportunament.
Per poder presentar-se a la prova d'avaluació presencial s'han d'haver realitzat el 100% dels continguts i els exercicis finals de les unitats 3, 4, 5, 6 i 7.
La superació de l'examen presencial, requerirà d'un 60% de les respostes correctes.
Durant tota l'execució dels curs, els/les participants disposaran de canals de comunicació amb el personal formador i la resta de participants.
La informació sobre la utilització d'aquests canals, així com tots els aspectes relatius a la plataforma d'aprenentatge es troben recollits en la "Guia de navegació" a disposició de tots els participants.
Pàgina web: http://www.icssl.gencat.cat
Institut Català de Seguretat i Salut Laboral a Barcelona